open-index/open-wikipedia-markdown huggingface dataset:
La Orchila

A **Illa de La Orchila** ou **Illa La Orchilla** pertencente a República Bolivariana de Venezuela que está incluída dentro das Dependencias Federais Venezolanas, de aproximadamente 40 km² de extensión situada (66º 10´ W e 11º 47´ N) a uns 180 km da capital venezolana Caracas, ten 13 km² aproximadamente.  Atópase ao leste do aquipélago de Los Roques. Dentro de La Orchila existen outras pequenas illas de pouca extensión: illa Sal, Agua e Noreste.

## Características 
É a sede dun campamento militar e lugar ao que só teñen acceso o presidente e altos oficiais gobernamentais. O turismo só é posible con autorización militar. Estivo poboada ata por 100 habitantes que foron desaloxados durante o goberno do xeneral Marcos Pérez Jiménez, en abril de 2002 o presidente Hugo Chávez foi apresado e levado a esta illa durante o breve goberno de Pedro Carmona.

O 17 de maio de 2008 un avión militar estadounidense sobrevoaba a illa principal de La Orchila sen autorización, violando o espazo aéreo venezolano, feito que foi protestado polo goberno venezolano, Estados Unidos argumentou que foi un erro de navegación.

O 6 de xuño de 2008 realizáronse manobras militares conxuntas da Aviación Militar Venezolana e a Armada nas augas territorias da illa principal, co lanzamento de mísiles desde cazas multipropósito Sukhoi 30 e co uso de Fragatas misilísticas.

## Notas 
## Véxase tamén
### Outros artigos 
*Illas de Venezuela
*Rexión Insular

### Ligazóns externas 
*Vídeo da Illa en YouTube.

|}
São Mamede

**São Mamede** é o nome de varios lugares:

### Portugal 
* São Mamede - freguesía no concello da Batalha
* São Mamede - freguesía no concello de Évora
*São Mamede - freguesía no concello de Lisboa
* São Mamede de Coronado - freguesía no concello da Trofa
* São Mamede de Escariz - freguesía no concello da Vila Verde
* São Mamede de Este - freguesía no concello da Braga
* São Mamede de Infesta - freguesía no concello de Matosinhos
* São Mamede de Negrelos - freguesía no concello de Santo Tirso
* São Mamede de Recezinhos - freguesía no concello de Penafiel
* São Mamede de Ribatua - freguesía no concello de Alijó
* Azinheira dos Barros e São Mamede do Sádão - freguesía no concello de Grándola

### Brasil 
* São Mamede - cidade na Paraíba

## Véxase tamén
* San Mamede
* Batalla de San Mamede - batalla trabada en 1128 entre os partidarios de Afonso Henriques e Tareixa de León.
Illote

[miniatura|Un Illote fronte ás [Costa (xeografía)|costas de Tailandia.]]
Un **illote** é unha pequena illa. A diferenza entre illa e illote é subxectiva. Adóitase chamar illote, por comparación, ás illas pequenas próximas a outras máis grandes, e tamén ás rochosas próximas á costa.

Outra forma de diferencialas e pola súa capacidade, segundo as súas dimensións, de manteren unha poboación estable. Isto non significa que tódalas illas deshabitadas sexan illotes, xa que a viabilidade dunha poboación depende tamén dos recursos naturais.

Ás veces, dado que non hai presenza humana estable, hai unha maior diversidade de flora e fauna.

## Notas 
## Véxase tamén 
### Outros artigos 
* arrecife
* baixío
* con (rocha) e escollo
* illa
* farallón
* roca ou rocha
Paul Hinojos

**Paul Hinojos**, nado nos Ánxeles (California) o 17 de xullo de 1975, é un músico estadounidense. Foi o baixista da influente banda At the Drive-In de El Paso (Texas). Despois da separación desta banda en 2001, Hinojos, xunto cos seus compañeiros de At the Drive-In Jim Ward e Tony Hajjar, formou a banda Sparta.

De forma imprevista, Hinojos abandonou Sparta no ano 2005 e poucos días despois anunciou o seu ingreso en The Mars Volta, onde actualmente toca a guitarra.

## Discografía
### Con At the Drive-In
* *El Gran Orgo* - 1997
* *In/Casino/Out* - 1998
* *Vaya* - 1999
* *Relationship of Command* - 2000
* *This Station Is Non-Operational* - 2005

### Con Sparta
* *Austere* - 2002
* *Wiretap Scars* - 2002
* *Porcelain* - 2004
* *Live at La Zona Rosa 3.19.04* - 2004

### Con The Mars Volta
**Scabdates* - 2005
**Amputechture* - 2006
**The Bedlam in Goliath* - - 2007
San Mamés

O termo de **San Mamés**, que equivale ó termo galego San Mamede, pódese atopar en distintos lugares de España.

* San Mamés (Sanamiés en asturiano), parroquia no concello asturiano de San Martín del Rey Aurelio.
* San Mamés de Abar, concello de Burgos.
* San Mamés de Burgos, concello de Burgos.
* San Mamés de Campos, concello de Palencia.
* San Mamés de Meruelo, lugar do concello cántabro de Meruelo.
* San Mamés de Aras, lugar do concello cántabro de Voto.
* San Mamés (Santi Mamina en éuscaro), barrio de Bilbao, onde se sitúa o estadio de San Mamés, onde xoga o Athletic de Bilbao.

## Véxase tamén 
* San Mamede
* São Mamede
David Ricardo

200px|dereita|miniatura|David Ricardo 
**David Ricardo**, nado en Londres o 18 de abril de 1772 e finado na mesma cidade o 11 de setembro de 1823, foi un economista inglés, membro da corrente de pensamento clásico, que chegou a amasar unha considerable fortuna.

## Traxectoria 
miniatura|*Works*, 1852
Ricardo foi o terceiro de dezasete fillos dunha familia sefardí xudía (de Portugal) que emigrou dos Países Baixos a Inglaterra antes do seu nacemento. Cando cumpriu catorce anos, Ricardo seguiu os pasos do seu pai o traballar no London Stock Exchange, onde aprendeu o básico sobre finanzas. Este comezo axudouno no seu futuro éxito no mercado de valores e bens inmobles. Tivo unha formación científica deficiente e foi, coma seu pai, axente de bolsa. A lectura das obras de Adam Smith impulsou, dende 1799, a dedicar a meirande parte do seu tempo na Banca de Londres, converteuse en terratenente. En 1819 foi elixido membro do Parlamento por Portarlington; retivo o cargo ata súa morte, aínda que nunca visitou Irlanda. O seu retiro dos negocios permitiulle dedicarse a traballos intelectuais dende moi novo.

A súa obra máis importante, *On the Principles of Political Economy and Taxation* (Principios de economía política e tributación, 1817), constitúe a exposición máis madura e precisa da economía clásica; no prefacio afirma que "o principal problema da economía política é determinar as leis que regulan a distribución". Con esa finalidade desenvolveu unha teoría do valor e unha teoría da distribución. Escribiu tamén un gran número de ensaios, cartas e notas que conteñen achegas de grande importancia. Porén, os seus escritos resultan tan condensados e complexos que moitos lectores atopan mellor expostas as súas ideas nos traballos de J. B. Say, Malthus e McCulloch.

Este economista, cuxo labor é particularmente importante polo lugar destacado onde colocou o problema do valor, especialmente o pór de manifesto con claridade que os problemas da distribución dependen da **teoría do valor**.

## Ideas 
Entre as súas achegas destaca especialmente a teoría da vantaxe comparativa, que defende as vantaxes do comercio internacional e en esencia é unha ampliación da división do traballo proposta por Adam Smith.

Tamén se lle atribúe a Lei do ferro dos salarios que afirma que o salario real dos traballadores permanecerá ó redor do nivel de subsistencia, aínda que existan intentos de incrementalos.
Ademais propuxo a que actualmente se coñece coma equivalencia ricardiana, unha idea que suxire que nalgunhas circunstancias a decisión dun goberno de como financiarse (mediante impostos ou emitindo débeda) pode non ter efecto na economía. Ironicamente, aínda que esta equivalencia leva seu nome, Ricardo nunca estivo totalmente convencido. Robert Barro fixo unhas variacións da mesma idea utilizando a teoría das expectativas racionais.
## Véxase tamén
Dinosaur

***Dinosaur*** é o álbum de estrea da banda estadounidense de rock alternativo Dinosaur Jr., editado en 1985 a través do selo Homestead Records.

Este álbum debut do grupo mostra unha música máis folkarra do que se dá en traballos posteriores, aínda que algúns temas teñen uns toques hevis, aproximándose ao heavy metal, como por exemplo "Does it Float", "Mountain Man", e "Bulbs of Passion".

Sacaron este disco cando aínda se chamaban simplemente Dinosaur, antes de que legalmente se tivesen que pór Dinosaur Jr, sendo, pois, o nome do álbum homónimo ao da banda, daquela.

## Recepción 
As críticas do álbum foron de neutrais a positivas. Nunha recensión retrospectiva para AllMusic, Stephen Thomas Erlewine deulle ao traballo 3 estrelas de 5, describindo *Dinosaur* como un traballo con algunhas cancións destacadas pero en xeral como "impresionantes, pero desiguais" debido á loita da banda por integrar hardcore punk e hard rock con toques de música experimental. Pitchfork Media puntuouno cun 6,2 sobre 10, describíndoo como "un fodido desastre" con cancións demasiado longas inspiradas en demasiados estilos como para ser consistentes.

## Listaxe de cancións 
Todos os temas escritos por J Mascis.

"Bulbs of Passion" non estaba incluído na versión orixinal; foi unha cara-b do sinxelo de "Repulsion". En seguintes reedicións de fitas e CDs engadiuse como última canción. Na versión do 2005 de Merge Records púxose a "Bulbs of Passion" como primeiro tema, ademais dun directo de 1985 de "Does It Float" como bonus track fechando o álbum.

## Persoal 
* J Mascis - voces, guitarra, percusión
* Lou Barlow - baixo, voces, sintetizador
* Murph - batería, voces, sintetizador
* Chris Dixon e Glen - enxeñeiros
* Jason Talerman - fotografía
* Maura Jasper - Cuberta
* Lou Barlow - Cuberta de atrás

## Notas
Cubagua

A **illa de Cubagua** é unha illa do mar Caribe, situada ao nordés de Venezuela. Ten unha superficie de 24&nbsp;km². Xunto á illa de Margarita e a Illa de San Pedro de Coche conforma o estado de Nova Esparta.

## Historia
Descuberta en 1498 por Cristovo Colón, foi poboada por pequenos casaríos españois para explotar a súa riqueza perlífera. Unha destas colonias crecerá ata converterse na cidade de Nova Cádiz en 1528, localizada no punto do leste da illa, Punta As Cabeceiras. Foi a Primeira Cidade de Venezuela.

A cidade de converteu nun importante punto de extracción de perlas pero a súa sobreexplotación, o terremoto (e maremoto) de 1541 e posteriormente o ataque de piratas franceses en 1543 provocaron o abandono total da illa.

Existe a crenza da existencia de restos arquitectónicos baixo o mar. O certo é que hai desconcertantes estruturas en formas de monólitos que se atopan no leito mariño próximo á costa. Se se observa con detemento esta formación, debaixo da auga ou nun mapa, as columnas están dispostas en dúas fileiras paralelas.

A análise das rocas indica que están compostas por un tipo de arenito que non existe na illa de Cubagua, por isto que se cre que as columnas son de orixe artificial. Intúese que da península de Araya e a illa de Margarita traíanse pedras para ser utilizadas na construción das vivendas e a edificación da cidade de Nova Cádiz.

En 1979 as ruínas de Nova Cádiz foron declaradas Monumento Nacional.

## Poboación
## Demografía 
Segundo o censo realizado polo Instituto do Patrimonio Cultural en agosto 2007, 32 adultos e 19 nenos viven permanentemente na illa, distribuídos en 4 subcomunidades no norte da illa.

* Praia de Falucho
* Praia de Charagato
* Punta Charagato
* Consello a cabeceira.

Se se engaden pescadores itinerantes doutras partes de Nova Esparta e o veciño estado Sucre, esta cifra pode superar as 300 persoas nun ano, pódese dicir que está virtualmente despoboada, aínda que sempre existiron proxectos para o seu desenvolvemento mediante unha nova adución de auga desde o continente, xa que o clima é case desértico, como corresponde ao litoral caribeño da América do Sur.

thumb | right | 200px | Pequeno peirao na illa de Cubagua
Un mapa demostra un lugar chamado *Punta Arenas*, no punto do suroeste da illa, pero as imaxes baseadas nos satélites detalladas só mostran cinco casas na zona. Algunhas casas máis están situadas na costa oeste, a medio camiño entre Punta Arenas e Punta La Horca, a punta occidental da illa.

A illa é visitada por turistas (principalmente europeos) e a maior parte está concentrada na baía de Charagato. Non obstante, non ten infraestrutura de aloxamento, polo que deberán pasar a noite nas illas veciñas de Margarita e Car. É por esta razón que se considera un centro turístico de sendeirismo.

[miniatura|270px|dereita|Ruínas da antiga [Nova Cádiz]]
A Española

**A Española** é unha illa das Grandes Antillas, no mar Caribe, situada ao sueste de Cuba e ao oeste de Porto Rico, ao sur do paralelo 20º. É a segunda illa máis grande do Caribe logo de Cuba, ten unha superficie de 76.000&nbsp;km², unha lonxitude de 650&nbsp;km e un largo máximo de 241&nbsp;km. É unha illa de relevo moi accidentado; o punto máis alto é o Pico Duarte (3.175 m). O sueste está ocupado principalmente por grandes chairas.

Con máis de 15 millóns de habitantes, é a máis poboada das Antillas.

Politicamente está dividida en dous países: a República de Haití, que ocupa o terzo occidental da illa, e a República Dominicana, nos dous terzos occidentais. É a única illa do Caribe que pertence a dous estados distintos.

## Historia 
Cristovo Colón bautizou a illa como *Hispaniola* tras desembarcar nela o 6 de decembro de 1492 durante a súa primeira viaxe. En 1493, estableceu alí a primeira colonia europea en América, no forte da Natividade.

Antes da colonización, A Española era habitada polos taínos, da familia dos arauacos, que foron sometidos a tratos intensos e forzosos, e ademais, coas novas enfermidades traídas de Europa, chegaron á desaparición, aínda que nalgúns pobos quedan trazos físicos da súa raza; os españois, logo disto, non tiveron suficientes escravos para realizar os traballos, o que os levou a importar escravos desde África, para continuar coa construción da colonia.

A primeira etapa colonial estivo centrada na explotación dos xacementos de ouro, e logo na produción azucreira, que caeu no século XVII. Así, os colonos comezaron a produción de tabaco, xenxibre, café e gando.

A cidade de Santo Domingo é a cidade máis vella do novo mundo fundada por europeos. As súas construcións datan de finais dos séculos XV e XVI como a Catedral de Santa María a Menor (1530), O Alcazar de Colón (1505), O Palacio dos Gobernadores e Xerais (1508), O Hospital de San Nicolás (1503), O Convento de Santa Clara (1553), a Academia Gorgon (1558), A Universidade de Santo Domingo (1530), o Mosteiro de San Domingo (1510), a Ermida do Rosario (1496), e A Muralla de Santo Domingo (1540)

As devastacións de Osorio produciron unha parálise económica tal, que a partir de 1604 foi necesario o «situado», diñeiro que a Coroa Española outorgou a partir do Tesouro da Nova España, que era destinado a pagar os soldos dos funcionarios na Española e en Porto Rico.

A unión entre europeos e africanos da colonia deu orixe ao mulato; os fillos dos europeos brancos denomináronse crioulos.

A Española, coa súa inmellorable posición xeográfica, foi motivo de disputa entre as potencias europeas. Logo das devastacións de Osorio, produciuse o asentamento francés da illa e a proclamación oficial do tratado de Ryswick e logo do tratado de Basilea, que resultou ser o tratado definitivo.

miniatura|esquerda|Mapa francés de 1723 ? Nicolás de Fer (1646-1720). 
miniatura|Gravado que representa a chegada dos primeiros europeos á Española.
Illas de Sotavento, Illas da Sociedade

miniatura|right|400px|Mapa topográfico das Illas de Sotavento

As **illas de Sotavento** (en francés *Îles Sous-lle-Vent*; en tahitiano *che fenua Raro Mata’y mā*) é o arquipélago occidental das illas da Sociedade, situado entre 200 e 600&nbsp;km ao oeste de Tahití. Administrativamente forma a subdivisión das illas de Sotavento (*subdivision administrative des Îles Sous-le-Vent*), unha das cinco subdivisións da Polinesia Francesa. Ademais, é unha circunscrición electoral para a Asemblea da Polinesia Francesa.

## Xeografía 
O arquipélago consta de cinco illas e catro atois organizados en sete comúns. De leste para oeste son: 
* Huahine, constituída como comuna.
* Raiatea, dividida en 3 comunas, con Uturoa como capital.
* Tahaa, constituída como comuna.
* Bora Bora, constituída como comuna.
* Tupai (Motu Iti), atol dependente de Bora Bora.
* Maupiti, constituída como comuna.
* Maupihaa (Mopelia), atol dependente de Maupiti.
* Motu One (Bellinghausen), atol dependente da administración territorial.
* Manuae (Scilly), atol dependente da administración territorial.

Ademais dos atois, máis pequenos, as illas son montañosas de orixe volcánica. Están formadas por traquita, diabase e basalto. Os volcáns hai tempo que non están activos e os cráteres están moi erosionados, formando profundos vales. Ao redor teñen uns escollos de coral, pechando unha lagoa salgada e que protexen a costa fértil. A superficie total de terras emerxidas é de case 400 km².

A vexetación inclúe árbore do pan, pandanáceas e cocos. A fauna terrestre limítase a porcos salvaxes, ratas e píntegas. En cambio, a pesca é abundante e variada nos escollos de coral.

A poboación total era de 30.714 habitantes no censo do 2002, un 12% do total da Polinesia Francesa. As actividades principais son a agricultura e a pesca, e a produción de copra, azucre, ron, nácar e vainilla. Así mesmo, o turismo é importante para a economía de Bora Bora e comézase a desenvolver en Huahine.

## Historia 
Antigamente as illas eran un importante centro político e relixioso desde onde se colonizaron outras illas da Polinesia. Os grandes xefes de Tahití tiñan as súas raíces nestas illas. Raiatea era o centro relixioso cun templo que era a referencia para as outras illas. Bora Bora, cunha poboación moi guerreira, exercía unha grande influencia política.

O primeiro europeo en visitalas foi o holandés Jacob Roggeveen en 1722. Pero foi o inglés James Cook quen explorou as illas máis grandes en diversas ocasións entre 1769 e 1779, e chamounas *Society Isles*. Explicou que o nome era debido a que as illas son contiguas, pero se interpretou que era en honra á Royal Society de Londres que financiaba a expedición. Máis tarde o nome estendeuse a todo o arquipélago.

Logo de constituírse en 1880 a colonia francesa nas illas do Vento, as illas de Sotavento resistíronse en integrarse, celosas da súa independencia. Entre o 1889 e 1897 produciuse unha longa situación de insurrección na chamada guerra das illas de Sotavento.
Illas do Vento

As **illas do Vento** (en francés *Îles-du-Vent*; en tahitiano *te fenua Ni’a Mata’i mā*) son o grupo oriental das illas da Sociedade, na Polinesia Francesa. Comprende as illas de Tahití, Moorea, Maiao, Mehetia e Tetiaroa. Todas son illas altas de orixe volcánica, excepto Tetiaroa que é un atol.

Administrativamente o grupo forma unha subdivisión administrativa da Polinesia 
Francesa. Cunha poboación de 194.623 habitantes (censo de 2007), concentra o 74% do total do país, a maioría en Tahití. O aeroporto internacional de Tahití-Faa'a e o porto de Papeete son as principais fontes de comunicacións.

A expresión "do vento", ou "de barlovento", é unha expresión mariñeira que indica o lado de onde vén o vento, especialmente respecto dunha embarcación. Xeograficamente utilizouse para indicar as costas ou as illas orientais situadas a barlovento dos ventos alisios. Tradicionalmente coñécese como illas de Sotavento ás illas orientais das Antillas, e como illas do Vento ás illas orientais do arquipélago da Sociedade, aínda que tamén se pode aplicar a outros arquipélagos.

Inicialmente o nome de illas da Sociedade utilizouno James Cook polo grupo de illas de Sotavento. Os misioneiros británicos en Tahití chamaron ás illas do Vento como illas Xeorxianas, a partir do nome que deu Samuel Wallis a Tahití: King George III. A principios do século XIX estendeuse o nome de Sociedade para todo o arquipélago, diferenciando os dous grupos como *Windward* (do Vento) e *Leeward* (Sotavento).

## Notas
Lista de bandeiras de movementos nacionalistas e secesionistas de España

Esta é unha lista de bandeiras utilizadas por movementos rexionalistas, nacionalistas e secesionistas do Estado español.

## Andalucía
## Aragón
## Asturias
## Illas Canarias
### Bandeiras históricas
## Cantabria
## Castela
## Castela-A Mancha
## Cataluña
## España
## Galiza
## León
## Murcia
## País Valenciano
### Bandeiras históricas
## País Vasco
## Véxase tamén
* Lista de movementos autonomistas, federalistas, nacionalistas e independentistas
* Lista de bandeiras de España
* Rexionalismo
* Nacionalismo
* Independentismo
A Weekend in the City

***A Weekend in the City*** é o segundo álbum de estudio da banda inglesa de indie rock Bloc Party, o cal foi editado o 5 de febreiro do 2007 a través do selo Vice Records. O álbum foi producido por Jacknife Lee, que produciu tamén traballos de Kasabian e de U2.

## Listaxe de cancións
Cédric Vasseur

**Cédric Vasseur**, nado o 18 de agosto de 1970 en Hazebrouck, é un ciclista francés profesional.

## Carreira deportiva 
Debutou como profesional en 1994 no equipo Novemail. A súa primeira vitoria profesional obtívoa no Tour de 1997, xa coa camisola do Gan, logo dunha escapada en solitario. Grazas a esa vitoria vestiu o maillot amarelo durante 5 días. Despois fichou sucesivamente polo Crédit Agricole (1998), polo US Postal (2000), e polo Cofidis (2002).

Correndo con este conxunto viuse envolto no caso Cofidis, na que se viron implicados en delitos de dopaxe diversos corredores. Vasseur nunca recibiu ningún positivo, pero foi investigado e posteriormente declarado inocente. Despois deste proceso, fichou polo Quick Step co que obtivo a súa segunda vitoria no Tour de Francia, no ano 2007, logo dunha escapada dun conxunto de 11 ciclistas que se resolveu ao esprín.

É o fillo de Alain Vasseur, un antigo ciclista francés que tamén conseguira unha vitoria no Tour de Francia (1970).

## Principais éxitos 
No decurso da súa longa carreira, Vasseur conseguiu diversas vitorias, entre as que destacan:
* 2 tiradas do Tour de Francia (1997 e 2007)
* A París-Corrèze de (2003)
* A Volta ao Hesse de 2003
* A medalla de bronce no campionato de Francia de ciclismo en estrada en 1999.
São Vicente

**São Vicente** pode referirse ás seguintes cidades e poboamentos:

## No Brasil
* São Vicente, concello de Rio Grande do Norte.
* São Vicente, concello de San Paulo.
* São Vicente Ferrer, concello de Pernambuco.
* São Vicente Ferrer, concello de Maranhão.
* São Vicente de Minas, concello de Minas Gerais.
* São Vicente do Sul, concello de Rio Grande do Sul.
* Capitanía de São Vicente, antiga división administrativa do Brasil colonial.

## En Portugal
* São Vicente - concello en Madeira.
* São Vicente - parroquia no concello de Abrantes.
* São Vicente - parroquia no concello de Braga.
* São Vicente - parroquia no concello de Chaves.
* São Vicente - parroquia no concello da Guarda.
* São Vicente - parroquia do concello madeirense de São Vicente.
* São Vicente da Beira - parroquia no concello de Castelo Branco.
* São Vicente de Aljubarrota - parroquia no concello da Batalha.
* São Vicente de Fora - parroquia no concello de Lisboa.
* São Vicente de Lafões - parroquia no concello de Oliveira de Frades.
* São Vicente de Pereira Jusã - parroquia no concello de Ovar.
* São Vicente de Paul - parroquia no concello de Santarém.
* São Vicente de Távora - parroquia no concello de Arcos de Valdevez.
* São Vicente do Penso - parroquia no concello da Braga.
* São Vicente do Pigeiro - parroquia no concello de Évora.
* São Vicente e Ventosa - parroquia no concello da Elvas.
* São Vicente Ferreira - parroquia no concello de Ponta Delgada.

## En Cabo Verde
* A Illa de São Vicente, nas Illas de Barlovento, na que se atopa o 
* concello de São Vicente.

## Véxase tamén
* Cabo de San Vicente, no Algarve portugués
* San Vicente, para os topónimos galegos e do ámbito hispanoamericano.
* San Vicenzo, para os topónimos galegos.
Statistics Canada

**Statistics Canada** (en francés **Statistique Canada**) (**SC**) é a axencia do Goberno federal canadense encargada de recoller e compilar datos estatísticos sobre o Canadá e os canadenses.
 
Entre outras responsabilidades, Statistics Canada ocúpase do censo xeral que ten lugar cada cinco anos, no primeiro e sexto ano dunha década. O próximo censo será en 2011 e será o segundo no que se poderá utilizar Internet para encher os cuestionarios.

Para os lugares, Statistics Canada ten unha terminoloxía ben definida. Por exemplo, a palabra parroquia designa algúns territorios rurais do Quebec e de Novo Brunswick, e cantón designa os *townships* do leste do Quebec.

## Ligazóns externas
* Web oficial de *Statistics Canada* (en inglés e francés)
* Statistics Canada: Censos  (en inglés)
Relationship of Command

***Relationship of Command*** é o terceiro e derradeiro álbum da banda estadounidense de post-hardcore At the Drive-In, editado o 12 de setembro do ano 2000 a través do selo Grand Royal.

A páxina web Rockfeedback situouno no posto 10 da súa lista dos mellores álbums da década.

## Lista de cancións 
## Notas
Cheikh Hadjibou Soumaré

**Cheikh Hadjibou Soumaré**, nado en Dakar en 1951, é un político senegalés que foi Primeiro Ministro do Senegal.

## Traxectoria 
Cheikh Hadjibou Soumaré é diplomado en Economía (1979) e en Administración e Maxistratura, se ben comezou a súa carreira profesional como recadador de impostos na rexión de Kaolack. Está casado e ten dous fillos.

### Política 
Nomeado ministro da área de economía co primeiro goberno Abdoulaye Wade, encargouse das políticas orzamentarias e de vivenda dende 2001 e o 17 de xuño de 2007 foi nomeado primeiro ministro logo da dimisión de Macky Sall, que ocupaba o posto dende 2004, e despois dunhas eleccións lexislativas boicoteadas polos principais partidos da oposición. De feito, o executivo de Soumaré goza dun apoio case total no parlamento, con 131 de 150 deputados. O seu nomeamento como primeiro ministro foi sorprendente, posto que non contaba nas quinielas. É considerado un tecnócrata sen cobizas políticas, e nin sequera é membro do partido gobernante, o Partido Democrático Senegalés.

O goberno de Soumaré, que ten 36 ministros, foi designado o 19 de xuño. Está composto fundamentalmente por tecnócratas, dos que se manteñen con respecto ao executivo anterior os postos de Exteriores, Economía, Xustiza, Interior e Minas. Tamén se produciu un forte aumento das mulleres ministras, que pasan de 5 a 11, o 30% do gabinete. Ningún dos ministros procede dos partidos da oposición.
James Redfield

**James Redfield**, nado en Birmingham (Alabama) o 19 de marzo de 1950, é un escritor estadounidense de novelas esotéricas.

## Traxectoria 
Estudou psicoloxía na Universidade de Auburn (que se acha en Auburn, outra das cidades de Alabama). Durante quince anos, traballou como terapeuta para nenos con abusos sexuais. O autor vive en Arizona coa súa muller Salle e a súa gata Meredith.

Ao publicar o best-séller *The Celestine Prophecy* en 1993, Redfield gañou unha lexión de seguidores no mundo enteiro e viuse alzado á condición de guía espiritual para os seus lectores. No ano 2006 esta novela foi levada ao cinema.

## Obra 
* *The Celestine Prophecy* (1993)
* *The Tenth Insight* (1996)
* *The Celestine Vision* (1997)
* *The Secret of Shambhala* (1999)
* *God and the Evolving Universe* (2002)
Port Louis

**Port Louis** é un dos distritos das Illas Mauricio. A súa capital é Port Louis, capital do país. Nel atópanse pequenas vilas como Paille, Grand River North West, Roche-Bois, Saint Croix, Valle des Pretes e Karo Kalyptis.

## Véxase tamén
El Gran Orgo

***El Gran Orgo*** é o terceiro EP de At the Drive-In. Foi gravado en 1997 sen o membro da banda Jim Ward, e editado o mesmo ano por *Offtime Records*.

## Lista de cancións 
# "Give It a Name" – 2:36
# "Honest to a Fault" – 1:29
# "Winter Month Novelty" – 3:40
# "Intermission" – 0:53
# "Fahrenheit" – 2:25
# "Picket Fence Cartel" – 2:30
# "Speechless" – 3:29
Lausana

**Lausana** (en francés e oficialmente: *Lausanne*; en arpitano: *Losena*) é unha cidade suíza de 137.810 habitantes (2016), o que a converte na cuarta cidade do país por poboación, tras Zürich, Xenebra e Basilea. Está situada ó oeste do país, e é capital do cantón de Vaud.

## Xeografía 
As principais características xeográficas da cidade son o lago de Xenebra e maila súa proximidade coa rexión de Gros-de-Vaud, de grande importancia agro-alimentaria na zona francófona de Suíza. A cidade de Xenebra, coñecida internacionalmente como sede da ONU, atópase tan só a poucos quilómetros de Lausana. Outras cidades como Vevey ou Montreux fan, cada vez máis, parte da "periferia" da cidade.

## Historia 
A orixe da cidade cómpre procurala nun campo militar romano de nome *Lousanna*, construído non onde está a poboación actual, senón onde agora se atopan as vilas de Vidy e Ouchy. Logo da caída do Imperio Romano, a inseguridade fronteiriza forzou o traslado de Lausana á súa localización actual, un outeiro de máis doada defensa.

Tras a revogación do Edicto de Nantes en 1685, Lausana pasou a ser un refuxio dos hugonotes franceses. Cara a 1750 empezaron a retornar a Francia, ata a fin da persecución oficial dos protestantes franceses en 1787.

Dende o 14 de abril do ano 1803, Lausana converteuse oficialmente en capital cantonal do Estado de Vaud, este mesmo integrado na confederación Suíza, segundo a constitución da rexión. No ámbito internacional esta cidade acadou o seu renome grazas, entre outros aspectos, á Sede do Comité Olímpico Internacional

## Cultura 
miniatura|esquerda|160px|A Catedral de Notre Dame de Lausana.
A lingua oficial tanto da vila coma do cantón é o francés. No tocante á relixión, o catolicismo é a relixión do 38% dos habitantes da cidade, mentres que o 27% son protestantes. Un 17% di non profesar ningunha relixión. A terceira confesión é a musulmá, cun 6% de fieis.

Como cidade universitaria, goza de popularidade entre a xente nova. Ademais, son moitas as institucións educativas, suízas e internacionais, que teñen a súa central na cidade.

[miniatura|180px|Vista da cidade nunha [Tálero de tiro|moeda conmemorativa do Festival Federal de Tiro de **Lausana** de 1876]]

### Lugares de interese 
* Catedral de Lausana, chamada Catedral de Notre Dame. É un templo gótico erguido entre 1170 e 1240. A porta oeste foi engadida posteriormente en estilo gótico flamíxero.
* Museo Olímpico. Acolle exposicións permanentes e temporais de obxectos relacionados co deporte e o movemento olímpico, ademais dos arquivos do Comité Olímpico Internacional, cuxa sede está na cidade. Con máis de 10.000 pezas, o museo é o arquivo máis grande das Olimpíadas no mundo, entre as que salientan pezas escultóricas de Auguste Rodin ou Fernando Botero. Foi creado en 1993 por iniciativa de Juan Antonio Samaranch.

## Véxase tamén 
### Outros artigos 
* Museo Monetario Cantonal de Lausana

### Ligazóns externas 
* Páxina do concello de Lausana
Gold Against the Soul

***Gold Against the Soul*** é o segundo álbum da banda galesa de rock alternativo Manic Street Preachers, editado o 14 de xuño de 1993 a través do selo Columbia Records.

## Listaxe de cancións
Galería de imaxes de Moraña

**Galería de imaxes** do concello de Moraña na provincia de Pontevedra.

## Moraña 

Ficheiro:Moraña.Galiza.2.jpg|Paisaxe rural no concello de Moraña.
Ficheiro:Lapa de Gargantans 01-04.jpg|A Lapa de Gargantáns.
Ficheiro:San Martinho Gargantans 02-01.jpg|Ventá románica na ábsida de San Martiño de Gargantáns.
Ficheiro:Lamas.jpg|Igrexa parroquial de Santa Cruz de Lamas.
Ficheiro:Igrexa de San Martiño de Laxe.jpg|Igrexa parroquial de San Martiño de Laxe.
Ficheiro:Igrexa de San Martiño de Laxe, Moraña.jpg|Igrexa de San Martiño de Laxe.
Ficheiro:Martiño de Dumio na igrexa de San Martiño de Laxe.jpg|Imaxe de Martiño de Dumio na igrexa parroquial de San Martiño de Laxe.
Ficheiro:Igrexa de San Mamede de Amil.jpg|Igrexa parroquial de San Mamede de Amil.
Ficheiro:Santuario da Virxe dos Milagres de Amil.jpg|Santuario dos miragres de Amil.
Ficheiro:Igrexa de San Martiño de Gargantáns.jpg|Igrexa parroquial de San Martiño de Gargantáns.
Ficheiro:San Martinho de Gargantans.jpg|Vista traseira da igrexa parroquial de San Martiño de Gargantáns.
Ficheiro:Igrexa de San Lourenzo de Moraña.jpg|Igrexa parroquial de San Lourenzo de Moraña.
Ficheiro:Igrexa de Santa Xusta de Moraña.jpg|Igrexa parroquial de Santa Xusta de Moraña.

## Véxase tamén 
### Outros artigos 
*Galería de imaxes de Galicia
*Lugares de Moraña
*Eleccións municipais en Moraña
Anastasio Somoza Debayle

**Anastasio Somoza Debayle**, nado en León (Nicaragua) o 5 de decembro de 1925 e finado en (Asunción) Paraguai, o 17 de setembro de 1980, foi un político e militar nicaraguano, presidente do seu país entre 1967 e 1972, e entre 1974 e 1979. Como xefe da Garda Nacional, mantivo o poder efectivo durante o período intermedio. Foi o último membro da familia Somoza que exerceu o poder, tras o seu pai e o seu irmán, unha dinastía de ditadores que comezou en 1934.

## Traxectoria 
Anastasio Somoza Debayle foi o terceiro fillo de Anastasio Somoza García (chamado "Tacho"), que se converteu en Presidente de Nicaragua en 1936, e de Salvadora Debayle de Somoza. Sendo o máis xove dos Somoza foi educado en Florida e Long Island antes de graduarse na Academia Militar de West Point en 1946. Ao ano seguinte, foi nomeado polo seu pai xefe da Garda Nacional, que era o ente represivo e de sostén do réxime somocista. En decembro de 1950 casa por conveniencia coa súa prima Hope Portocarrero Debayle, con quen tivo cinco fillos: **Anastasio**, Carolina, Roberto, Carla e Julio.

Tras o asasinato do seu pai en 1956, o maior dos Somoza, Luis Somoza Debayle, accedeu á presidencia. En 1967, pouco despois da morte do seu irmán, Anastasio Somoza foi elixido presidente por primeira vez. Tivo que deixar o cargo en 1972 a causa dunha lei que impedía a reelección inmediata.

O 23 de decembro daquel mesmo ano, un terremoto devastou a capital da nación, Managua, deixando máis de dez mil mortos e practicamente destruíndo o centro da cidade. Declarouse a lei marcial, convertendo a Somoza, en tanto que xefe da Garda Nacional, no dirixente *de facto* do país. Posteriormente descubriuse que a familia Somoza lucrárase coa maior parte da axuda internacional ofrecida tras o terremoto.

A pesar de todo, Somoza foi elixido presidente nas eleccións de 1974, o seu interese en seguir manténdose no poder e a represión á poboación provocou a perda do apoio dos sectores antes aliados, como a oligarquía, Estados Unidos e a Igrexa católica. A finais dos setenta, grupos defensores dos dereitos humanos denunciaban as violacións destes, cometidas polo seu goberno. De setembro do 1978 ata o 17 de xullo de 1979, el e o seu fillo Anastasio Somoza Portocarrero provocaron unha guerra civil, ordenando o asasinato de civís e o bombardeo con artillaría e avións das cidades principais de Nicaragua que caeran en mans do levantamento popular dirixido polas forzas sandinistas. Baixo o liderado de pai e fillo, a Garda Nacional asasinou a 50.000 cidadáns nicaraguanos.

### Fin do réxime de Somoza 
A madrugada do 17 de xullo de 1979 fuxiron a Miami poñendo fin ao réxime somocista. Pouco tempo despois Anastasio Somoza Debayle conseguiu refuxio en Paraguai grazas ao ditador dese país Alfredo Stroessner. Foi asasinado o 17 de setembro do ano seguinte en Asunción por forzas do Exército Revolucionario do Pobo. Divorciárase da súa primeira esposa e vivía coa súa amante de moitos anos: Dinorah Sampson.
Revolución de Veludo

A **revolución de veludo** foi o movemento pacífico polo cal o partido comunista de Checoslovaquia perdeu o monopolio do poder e volveuse á democracia.

## Historia
Os ventos aperturistas e liberadores procedentes da Unión Soviética a través da denominada Perestroika, levada a cabo por Mikhail Gorbachev, a partir de 1985, concretáronse no conxunto dos seus países satélites co inicio de paulatinas reformas políticas. No caso de Checoslovaquia hai que remontarse ao ano 1977, data na que un grupo de intelectuais seguindo a liña do espírito da Primavera de Praga, publicaban un manifesto denominado "Carta 77", onde expresaban a súa disidencia co réxime establecido.

En 1989, o tempo de cambios en Europa, a xente de Checoslovaquia sabía sobre a caída do imperio Soviético e as caídas dos réximes en países próximos a través da radio (Radio Free Europe). O 17 de novembro en Praga a policía atacou a miles de estudantes que protestaban contra o réxime comunista. Este suceso provocou o inicio das manifestacións. Creouse o Foro Cívico dirixido polo dramaturgo Václav Havel, e dentro do Partido Comunista Checoslovaco evidéncianse loitas de poder entre sectores inmobilistas como Gustav Husak e reformistas como Lasdislav Adamec. Como consecuencia créase un clima tenso.

Tras a folga xeral do 27 de novembro de 1989 e a falta de apoio do aliado soviético, o Partido Comunista Checoslovaco abandona o poder. O ata entón valedor da ortodoxia comunista, Gustav Husak, dimitía o 10 de decembro como Presidente da República. Os acontecementos precipitáronse e antes de finalizar o ano 1989 Vaclav Havel accedeu á xefatura do Estado e Alexander Dubcek á presidencia do Parlamento. En xuño de 1990 celebráronse eleccións democráticas das que sairían vencedores o Foro Cívico e o Foro Público Contra a Violencia, variante eslovaca do primeiro.

A evolución política e as escisións posteriores destes partidos íanse plasmar durante os anos 1991 e 1992, así como un poderoso movemento nacionalista secesionista que se traduciría na independencia entre a República Checa e Eslovaquia no ano 1993, Vaclav Havel converteríase no primeiro presidente da República Checa e Vaclav Klaus no primeiro ministro, mentres que en Eslovaquia sería Vladimir Meciar o novo xefe de Estado. En 2004 ambos países ingresaron de forma conxunta na Unión Europea e a Alianza do Atlántico Norte (OTAN).
Perestroika

A **perestroika** (en ruso: *перестройка*) foi, en conxunto coa Glasnost, unha das políticas introducidas na Unión Soviética por Mikhail Gorbachev, en 1985. A palabra *perestroika*, que literamente significa reconstrución, gañou a conotación de 'reestruturación económica'. Gorbachev percibiu que a economía da Unión Soviética estaba a fallar e sentiu que o sistema socialista, a pesar de que non necesitaba ser substituído, certamente necesitaba dunha reforma, e isto sería levado a cabo polo proceso da perestroika. Unha chave principal da perestroika era reducir a cantidade de diñeiro gastado na defensa nacional, e para facer iso Gorbachev sentiu que a Unión Soviética debería:

* Desocupar Afganistán.
* Negociar cos Estados Unidos de América a redución de armamento.
* Non interferir noutros países comunistas (A Doutrina Sinatra).

En contraste coas reformas económicas da República Popular da China, a perestroika é longamente avaliada como tendo fallado no seu obxectivo principal de reestruturar a economía soviética. As razóns para o seu fracaso foron examinadas por moitos economistas e historiadores, incluíndo Merle Goldberg. Unha das razóns citadas para ese fracaso foi a incapacidade na promoción da creación de entidades económicas privadas e semi-privadas e a indisposición de Gorbachev en relación a unha reforma na agricultura soviética. 
Outra posíbel razón sería a mala vontade dos altos oficiais do Partido Comunista da Unión Soviética (a liña dura) e da facción liberal apoiada polos EUA, que tiña como principal líder a Boris Eltsin, en aceptar as medidas da Perestroika. En canto aos primeiros non querían mudanzas, os últimos querían que elas acontecesen máis rapidamente. Iso xerou forte oposición ao proxecto da Perestroika. 
Contrariamente ás reformas de Deng Xiaoping na China, a perestroika non só fallou o propósito de traer beneficios económicos inmediatos para a maioría das persoas, senón que tamén ao desmantelar a economía planeada creou o caos económico, o que constituíu un factor importante para o colapso da Unión Soviética en 1991.

## Notas
RenderMan

**RenderMan Interface Specification** (RISpec) é unha API desenvolvida por Pixar para transformar as escenas tridimensionais das súas producións en imaxes dixitais de alta calidade. Existe un protocolo de comunicación entre o programa de modelado e o de renderizado, necesario para poder "comprender" os comandos do programa e "traducilos" a unha imaxe fotorrealística.

Este programa é usado, principalmente, de dúas maneiras:

*Para crear longametraxes mediante a técnica da animación por ordenador (como as coñecidas *Toy Story*, *Finding Nemo*, *Antz*, *Monsters, Inc.* ou *The Incredibles*).
*Para rodar fragmentos de maior ou menor duración en longametraxes de non-animación. Estes fragmentos son, principalmente, efectos visuais dixitais (como os vistos en *Star Wars* ou *O Señor dos Aneis*).
Heroes

**Heroes** pode referirse a:
* Heroes (homes)
*a serie de televisión estadounidense *Heroes*;
*a serie de televisión chilena *Heroes*;
*O videoxogo *Heroes of Might and Magic*;
*O álbum *Heroes* do cantante Johnny Cash e Waylon Jennings;
*O grupo zaragozano de rock Héroes del Silencio;
*o equipo de béisbol de Seúl Heroes.
Centro Ecuestre de Antela

[250px|dereita|miniatura|Carreira no hipódromo, coa [Torre da Pena da Portela ao fondo.]]
250px|dereita|miniatura|Chegada de *Moonlight* e *Parade Ground*.
250px|dereita|miniatura|Seguimento das carreiras por parte da xente.
O **Centro Ecuestre de Antela** abrangue unha serie de instalacións, dependentes da Deputación Provincial de Ourense, situadas no concello de Sandiás, no antigo predio da lagoa de Antela.

## Características 
Estas instalacións están centradas no fomento da cría cabalar (programa de cría integrado), da formación relacionada co mundo do cabalo (non só os xinetes, senón tamén a profesionais como técnicos en manexo, ferradores, albardeiros etc.).

Estas instalacións contan cunha pista de velocidade (sendo coñecida baixo a denominación de Hipódromo de Antela), de 1.400 metros de longo por 20 de ancho, bancada para público e cun picadeiro de dimensións olímpicas. Nela realízanse xornadas de carreiras, nas que se comprobou o seu excelente comportamento. Por dimensións e calidade pódese comparar coas mellores de España.

Ademais da celebración das carreiras, o obxectivo principal do centro é o adestramento de cabalos de aptitude deportiva, en tódalas modalidades de competición. A oferta de instalacións deste tipo é hoxe practicamente inexistente en Galicia.

## Carreiras en 2020 
O programa de carreiras que se celebrarán no hipódromo de Antela inclúe 4 datas:

* Domingo 12 de xullo
* Domingo 16 de agosto
* Domingo 11 de outubro (Festa Nacional de España)
* Domingo 15 de novembro

## Véxase tamén 
### Ligazóns externas 
* Jockey Club Galicia
Dalmacia

dereita|miniatura|200px|Mapa de Croacia con Dalmacia en amarelo.

**Dalmacia** (en croata: *Dalmacija*) é unha rexión xeográfica na costa adriática que pertence a Croacia. O seu xentilicio é **dálmata**.

## Xeografía 
Ocupa unha superficie de aproximadamente 12.000&nbsp;km², que se estende por unha estreita franxa de terra que comprende a vertente occidental dos Alpes Dináricos e a chaira litoral ao que se suman un conxunto de illas alongadas e paralelas á costa (arquipélago dálmata), cuxa orixe débese ao afundimento de cadeas montañosas. A maioría da poboación (900 000 habitantes aproximadamente) concéntrase no litoral peninsular. A capital rexional é a cidade portuaria de Split. Outras cidades tamén portos importantes son Dubrovnik, Zadar e Šibenik. A península de Istria considerase historicamente parte da rexión.

## Historia 
miniatura|dereita|200px|A provincia romana de Dalmacia.

Na antigüidade estivo poboada por ilirios e albergou colonias gregas. Máis tarde os romanos crearon alí un estado vasalo que posteriormente (mediados do século II comezaron a anexionarse, converténdoa en provincia romana co nome actual.

A Dalmacia, segundo o historiador Theodor Mommsen, estaba completamente romanizada cando empezaron as invasións bárbaras. Formou parte do Imperio Bizantino e foi invadida por eslavos e outros pobos (século VII). Durante a Idade Media disputáronse a súa posesión bizantinos e francos, pasando máis tarde a estar sometida e Venecia (séculos XIV-XVIII). Tras a caída do imperio napoleónico foi incorporada por Austria.

Despois da segunda guerra mundial, Italia incorporou Istria e as illas do norte de Dalmacia, mentres que Iugoslavia anexionou o resto. Toda a Dalmacia pasou en 1945 a formar parte de Iugoslavia até a súa desintegración, momento no que se constituíu nunha das rexións de Croacia.

## Notas
Elena Davydova

**Yelena Victorovna Davidova**(en ), nado en Voronezh o 7 de agosto de 1961, é unha ximnasta rusa. Competiu pola Unión Soviética e gañou a medalla de ouro na competición individual dos Xogos Olímpicos de Moscova 1980.

## Traxectoria
Comezou a facer ximnasia con 6 anos, no Club Spartak de Voronezh, despois de ver en televisión as fazañas de Larissa Petrik e Natalia Kuchinskaya, dúas campioas olímpicas soviéticas dos anos 60. En 1974 entrou a formar parte do equipo nacional júnior da URSS. En 1975 foi terceira nos campionatos júnior da URSS, gañando o ouro en salto e paralelas asimétricas. Grazas a isto entrou a formar parte do equipo nacional sénior. En 1976 foi segunda nos campionatos sénior da URSS gañando o ouro en paralelas asimétricas e a prata en chan.

Precisamente neste ano deuse a coñecer internacionalmente, durante a primeira edición da American Cup celebrada en Orlando (Estados Unidos). Alí asombrou a todos no seu exercicio de barra de equilibrios, ó facer un salto mortal cara a atrás que ninguén ata entón fixera. Acabou terceira nesa competición, que foi gañada pola romanesa Nadia Comaneci, unha ximnasta que Davidova admiraba moito.

Pese ás súas boas actuacións ese ano, Davidova non foi incluída no equipo soviético para os Xogos Olímpicos de Montreal 1976. A adestradora do equipo era a antiga campioa olímpica Larissa Latynina, quen defendía o estilo clásico de ximnasia, fronte ás novas tendencias de ximnastas pequenas e de gran potencia muscular que representaban Olga Korbut, Nadia Comaneci e a propia Davidova, e por iso non a incluíu.

En 1977 sufriu unha lesión de xeonllo que a piques estivo de apartala da ximnasia. Pero conseguiu recuperarse.

En 1978 gañou a Copa Cunichi, un prestixioso torneo internacional que se celebra cada ano no Xapón, e onde derrotou á alemá oriental Maxi Gnauck, unha das mellores ximnastas do mundo. Nos campionatos do mundo de 1978, celebrados en Estrasburgo (Francia) foi suplente do equipo soviético pero non chegou a competir.

Tampouco participou nos mundiais do ano seguinte que tiveron lugar en Fort Worth, Estados Unidos, aínda que neste caso debeuse a unha gripe. Si acudiu á Universíada de Cidade de México de 1979, onde gañou por equipos coa URSS e foi terceira na competición individual.
Bayezid I

miniatura|200px|Bayezid I

**Bayezid I**, nado en 1354 e finado o 8 de marzo de 1403, foi sultán otomán de 1389 até 1402.
Despois do asasinato do seu pai, Murad I, Bayazid volvese no cuarto sultán otomán, desfacéndose inmediatamente do seu irmán Yakub. Unha das súas primeiras medidas é asasinar os prisioneiros serbios capturados na primeira batalla do Kosovo, como vinganza pola morte do pai. Aínda así, consegue un acordo de paz co líder de Serbia, dando a estes unha autonomía considerábel. Estende o dominio otomán até a Anatolia e, en 1391, cerca Constantinopla, nun cerco que vai durar 10 anos. En 1396 bate aos cruzados liderados por Sexismundo I, emperador do Sacro Imperio, que foran convocados polo emperador bizantino Xoán V Paleólogo. Xoán chega mesmo a fuxir de Constantinopla, mais en 1401 os mongois, liderados por Tamerlán, declaran a guerra aos Otomás, obrigando a Bayazid I a pasar Constantinopla para segundo plano. O 20 de xullo de 1402, Bayezid é derrotado e capturado polos mongois na Batalla de Ankara. Morre no cativerio en 1403, deixando un baleiro.

## Véxase tamén
Esquerda Nacionalista-Mocidade

**Esquerda Nacionalista-Mocidade** foi unha organización xuvenil, orixinalmente vencellada a Esquerda Nacionalista (partido integrado no Bloque Nacionalista Galego) pero que non recoñece á executiva saída da VI Asemblea celebrada o 30 de marzo de 2008, motivo polo cal pasou a se involucrar activamente na conformación do chamado "Espazo Aberto". Disolveuse para afrontar o proceso Espazo Aberto en Galiza Nova, que finalmente constituiría a Mocidade Socialista Galega.

## Notas
### Ligazóns relacionadas
*Web de Esquerda Nacionalista-Mocidade